«Լույսի» ուսանողներ Վիտալի Ավագյանը, Սարին Շահմիրյանը, Հրանտ Ղարիբյանը, Դավիթ Աղամալյանը, Սաթենիկ Ջրբաշյանը, Նարեկ Միսակյանը, Անի Ներսիսյանը, Վահե Ճիտոյանը և Վահան Նանումյանը «Լույսի» մենթիներ Քրիստինե Առաքելյանի, Հովհաննես Արիստակեսյանի, Լուսինե Եղիազարյանի, Աննա Թանթուշյանի և Մանիլա Սարոյանի հետ սկսնակ ձեռնարկությունների մեկշաբաթյա ճամբար կազմակերպեցին ՝ ներգրավելով Դիլիջանի ավագ դպրոցի երեսունհինգ աշակերտների։ Թիմը ստեղծարար մտածողության, խնդիրների լուծման, ապրանքի դիզայնի և բիզնես նախագծի մշակման թեմաներով դասախոսությունների և ինտերակտիվ մարզանքների շարք իրականացրեց։ Շաբաթվա վերջին երիտասարդներն իրենց գաղափարները հակիրճ ներկայացրին «Լույսի» ուսանողներին, և թիմն ընտրեց զբոսաշրջությանն առնչվող երեք միտք. Դիլիբայքը (Dilibike) և Էկովելլան (EcoVella) հեծանիվային տուրիզմի նախաձեռնություններ են, իսկ «Փոքրիկ Շվեյցարիան» անիվների վրա շրջիկ սրճարանի գաղափար է։